Държавен вестник, бр. 56, 2019 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  56
Чл. 5. Лицата, диагностицирани като болни 
от заразни болести по чл. 1, се регистрират, 
съобщават и отчитат по реда на Наредба № 21 
от 2005 г. за реда за регистрация, съобщаване 
и отчет на заразните болести (ДВ, бр. 62 от 
2005 г.).
Чл. 6. При получаване на бързо известие 
за болен от заразна болест по чл. 1 РЗИ на 
територията на регистрирания случай извърш-
ва епидемиологично проучване и предписва 
необходимите противоепидемични мерки по 
отношение на болния, контактните му лица 
и външната среда. 
Чл. 7. За предотвратяване разпростране-
нието на заразните болести по чл. 1 по епи-
демични показания РЗИ може да разпореди 
извършването на допълнителни противоепи-
демични и/или профилактични мерки извън 
предписаните по чл. 6. 
Чл. 8. (1) Регионалните здравни инспек-
ции извършват микробиологичен контрол на 
режима на дезинфекция и стерилизация в 
организирани колективи (детски ясли, детски 
градини, училища, домове за деца, лишени от 
родителска грижа, домове за пълнолетни лица 
с увреждания, домове за стари хора, приюти 
и центрове за временно настаняване). 
(2) Ръководството в организираните колек-
тиви осигурява спазването на задължителен 
хигиенен режим от служителите в тях за 
недопускане разпространението на заразни 
болести по чл. 1.
Чл. 9. Болните деца/ученици от заразна 
болест по чл. 1 се приемат обратно в орга-
низираните колективи след представяне на 
медицинска бележка от лекар, че детето/
ученикът е клинично здрав и може да посе-
щава колектива.
Чл. 10. Медицинското наблюдение на кон-
тактен на болен от заразна болест по чл. 1 
се извършва от общопрактикуващия лекар на 
лицето, а в организираните колективи – и от 
медицинския специалист, който го обслужва. 
Чл. 11. Ваксинопрофилактиката на епи-
демичен паротит, коклюш, менингококова 
болест, инвазивна, морбили и рубеола се 
извършва по реда, начина и с биопродуктите, 
посочени в Наредба № 15 от 2005 г. за иму-
низациите в Република България (ДВ, бр. 45 
от 2005 г.).
Чл. 12. При възникване на заразна болест 
по чл. 1 в лечебно заведение се прилагат 
мерките, посочени в Наредба № 3 от 2013 г. 
за утвърждаването на медицински стандарт 
по превенция и контрол на вътреболничните 
инфекции (ДВ, бр. 43 от 2013 г.).
Чл. 13. Установяването на временна нера-
ботоспособност на лица, които са в контакт с 
болен от заразна болест по чл. 1, както и за 
гледане на дете, посещаващо детско заведение, 
когато е контактно с болен от заразна болест 
по чл. 1, се извършва по реда на Наредбата 
за медицинската експертиза, приета с Поста-
новление № 120 на Министерския съвет от 
2017 г. (ДВ, бр. 51 от 2017 г.).
Раздел II
Варицела
Чл. 14. Лабораторна диагностика на вари-
цела се извършва посредством:
1. доказване на специфичен антитяло от-
говор в серум (ELISA IgM/IgG);
2. доказване на нуклеинова киселина на 
варицела-зостер вирус в клинична проба;
3. изолация на варицела-зостер вирус в 
клинична проба;
4. доказване на антиген на варицела-зостер 
вирус в клинична проба.
Чл. 15. Всеки болен от варицела подлежи 
на изолация и лечение в дома до премина-
ване на острите клинични прояви, завяхване 
на всички обривни единици и образуване на 
крусти. 
Чл. 16. (1) На хоспитализация подлежат 
болните с усложнени форми на варицела по 
медицински показания. 
(2) Болни от варицела, живеещи на места 
без условия за изолация, се хоспитализират 
по епидемични показания.
Чл. 17. При повторна поява на варицела в 
лечебно заведение (вътреболничен взрив) или 
в специализирана институция за предоставяне 
на социални услуги (дом за деца, лишени от 
родителска грижа, дом за пълнолетни лица с 
увреждания или дом за стари хора) се допуска 
изолация в самото заведение/институция, при 
условие че за болните се осигури отделно 
подходящо помещение. 
Чл. 18. Неболедувалите от варицела кон-
тактни лица се поставят под медицинско 
наблюдение за 21 дни. 
Чл. 19. (1) При поява на варицела в детска 
ясла, детска градина или училище контакт-
ните деца/ученици от засегнатата група/клас 
се поставят под медицинско наблюдение за 
21 дни. 
(2) През периода по ал. 1 в засегнатата група/
клас на детската ясла, детската градина или 
училището не се приемат нови неболедували 
от варицела деца/ученици, а деца/ученици 
от засегнатата група/клас не се преместват 
в други групи/класове. 
Чл. 20. Контактните деца на болен от herpes 
zoster при контакт извън детската ясла/гра-
дина не се допускат в нея в продължение на 
21 дни, ако в съответната група на детската 
ясла/градина няма заболели от варицела.
Чл. 21. При контакт с болен от варицела 
извън организирания колектив контактните 
лица не се допускат в него за срок от 21 дни. 
При точно установена дата на контакта недо-
пускането в организирания колектив е само 
за периода 11-и – 21-ви ден от контакта.